ร.ต.อ.ธงรัฐฐ์ เขียวสนาม รองสารวัตร (สอบสวน) สภ.บ้านกรวด เตรียมนำตัวผู้ต้องหาทั้ง 3 คน ที่มีอายุเกิน 18 ปี ส่งฝากขังที่ศาลจังหวัดนางรอง วันพรุ่งนี้ พร้อมประสานทีมสหวิชาชีพร่วมสอบปากคำทั้ง ด.ญ.ผู้เสียหาย และเยาวชนที่ทำผิดอีก 4 คน ที่สำนักงานอัยการจังหวัดนางรอง คาดว่าเป็นวันที่ 4 ม.ค.2562 หลังสอบปากคำทั้งผู้เสียหายและผู้ทำผิดแล้วจะสอบปากคำพยานที่เกี่ยวข้องเพิ่มเติม และรอผลตรวจร่องรอยการล่วงละเมิดจากทางโรงพยาบาลมาประกอบสำนวนคดี